Thiago Silva se jibqa' ma' Chelsea għal mill-inqas staġun ieħor Thiago Silva se jibqa' ma' Chelsea għal mill-inqas staġun ieħor minħabba li ż-żewġ partijiet qablu li jiffirmaw estensjoni fil-kuntratt. Id-difensur ċentrali veteran, li se jagħlaq 37 sena aktar tard din is-sena, ingħaqad mal-Blues bi free transfer mingħand Paris Saint-Germain, f'Awwissu 2020. Silva ffirma biss ftehim ta' 12-il xahar dak iż-żmien, iżda dak kien fih l-għażla ta' sena oħra jekk iż-żewġ partijiet ikunu kuntenti. Kienu għaddejjin taħdidiet bejn il-Brażiljan u Chelsea dwar it-tul tal-waqfa tiegħu fi Stamford Bridge. B'hekk, Silva issa mistenni jkun taħt kuntratt mal-Blues sa Ġunju 2022. Dan filwaqt li dalwaqt mistennija jibdew diskussjonijiet ma' N'Golo Kante u Jorginho dwar termini ġodda.